CELEX: C2005/031/24
Language: el
Date: 2005-02-05 00:00:00
Title: Υπόθεση C-496/04: Αίτηση για την έκδοση προδικαστικής αποφάσεως που υπέβαλε το College van Beroep voor het Bedrijfsleven te 's-Gravenhage με απόφαση της 26ης Νοεμβρίου 2004 στην υπόθεση J. Slob κατά Productschap Zuivel

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/12
            
         Αίτηση για την έκδοση προδικαστικής αποφάσεως που υπέβαλε το College van Beroep voor het Bedrijfsleven te 's-Gravenhage με απόφαση της 26ης Νοεμβρίου 2004 στην υπόθεση J. Slob κατά Productschap Zuivel
   (Υπόθεση C-496/04)
   (2005/C 31/24)
   Γλώσσα διαδικασίας: η ολλανδική
   Με απόφαση της 26ης Νοεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων την 1η Δεκεμβρίου 2004, το College van Beroep voor het Bedrijfsleven te 's-Gravenhage, στο πλαίσιο της διαφοράς μεταξύ J. Slob και Productschap Zuivel που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               —
            
            
               Έχει το άρθρο 7, παράγραφοι 1 και 3, του κανονισμού (EΟΚ) 536/93 (1) την έννοια ότι η διάταξη αυτή παρέχει σε κράτος μέλος την ευχέρεια να θεσπίσει μια ρύθμιση η οποία επιβάλλει στους εγκατεστημένους στο έδαφός του παραγωγούς γαλακτοκομικών προϊόντων περισσότερες υποχρεώσεις τηρήσεως λογιστικής από αυτές που απορρέουν από τη διάταξη της παραγράφου 1, στοιχείο στ, του προπαρατεθέντος άρθρου;
            
         
               —
            
            
               Σε περίπτωση καταφατικής απαντήσεως σ' αυτό το ερώτημα, πρέπει τότε, όσον αφορά μια διάταξη που επιβάλλει στον παραγωγό την υποχρέωση να αναφέρει στο πλαίσιο της διαχειρίσεώς του ποια ποσότητα βουτύρου παρήγαγε και ποιος ήταν ο προορισμός της, ακόμη δε κι αν το βούτυρο καταστρέφεται ή μεταποιείται για ζωοτροφή, να θεωρηθεί ότι αυτό παραμένει εντός του πλαισίου της κατ' αυτόν τον τρόπο αφεθείσας στο κράτος μέλος ευχέρειας;
            
         
      (1)  EE L 57 σ. 12.